钦定古今图书集成/理学汇编/学行典/第055卷 > 朱子全书 > 《答陈安卿》
## 钦定古今图书集成/理学汇编/学行典/第055卷 > 朱子全书 > 《答陈安卿》

问公，而以人体之故为仁。李公前所问，盖以“仁”字纯
就生人之类而言。某谓“人”字不当如此说，而李公以
为先生说紧要在“人”字上。今承批教，复未之然。某请
毕愚见而折衷焉。窃谓此段之意，“人”字只是指吾此
身而言，与《中庸》言“仁者人也”之人自不同，不必重看，
紧要却在“体”字上。盖仁者心之德，主性情，宰万事，本
是吾身至亲至切底物。公只是仁之理，专言公，则只
虚空。说著理而不见其切于己，故必以身体之，然后
我与理合，而谓之仁，亦犹《孟子》合而言之道也。然公
果如之何而体，如之何而谓之仁，亦不过克去己私，
至于此心豁然莹净，光洁彻表里，纯是天理之公，生
生无闲断，则天地生物之意常存，故“其寂而未发，惺
惺不昧，如一元之德昭融于地中之复，无一事一物
不涵在吾生理之中。其随感而动也，恻然有隐，如春
阳发达于地上之豫，无一事非此理之贯，无一物非
此生意之所被矣。此体公之所以为仁，所以能恕，所
以能爱，虽或为义为礼为智为信，无所往而不通也。
不审是否？”曰：“此说得之。不然，则如释氏之舍身饲虎，
虽公而不仁矣。”

又

问：“吕氏《孟子恻隐说》云：‘盖实伤吾心’，非譬之也。然后
知天下皆吾体，生物之心皆吾心。彼伤则我伤，非谋
虑所及，非勉强所能。此所谓‘皆吾体，皆吾心’者，亦只
是以同一理言之否？”曰：“非但同理，亦同气也。”

又

问：“仁者天地生物之心，而人生所得以为心者，其体
则通天地而贯万物，其理则包四端而统万善，盖专
一心之全德而为性情之主，即所谓乾坤之元者也。
故于此语其名义，则以其冲融涵育，温粹浑厚，当生
生而不死，因谓之仁。人惟己私蔽之，是以生道息而
天理隔，遂顽然不识痛痒而为忍。人人之所以体乎
仁”者，必此身私欲净尽，廓然无以蔽其所得天地生
物之体，其中真诚恳恻，蔼然万物之春意常存，彻表
彻里，彻巨彻细，彻终彻始，浑是天理流行，无一处不
匝，无一处不到，无一息不贯，于一元之气，流行无闲
断，乃可以当浑然之全体而无愧。若一处稍有病痛，
一微细事照管不到，一顷刻稍有闲“断，则此意便私。
私意行而生道息，理便不流通，便是顽麻绝爱处，乌
得浑全是仁！如人之一身，浑是血气周流，便是纯无
病。人才一指血脉不到，便是顽麻不仁处。颜子‘三月
不违仁’，三月之后，则微有少违，然当下便觉融化，依
然复不见其违焉。窃意三月之内，浑是中心安仁底
气象；‘三月之后，便是‘勉而中否’’？”曰：“中后又不须勉，但
久则又不免于有违耳。”